**Išrašas**

**KLAIPĖDOS MIESTO SAVIVALDYBĖS TARYBA**

**FINANSŲ IR EKONOMIKOS KOMITETAS**

 **POSĖDŽIO PROTOKOLAS**

2021-07-07 Nr. TAR-78

 Posėdžio data – 2021 m. birželio 30 d.

 Pradžia – 14.00 val. (nuotoliniu būdu)

 Posėdžio pirmininkas – Aidas Kaveckis.

 Posėdžio sekretorė – Lietutė Demidova.

 1. SVARSTYTA. Klaipėdos miesto biudžetinių sporto įstaigų sporto bazių paslaugų teikimo ir naudojimo tvarkos aprašo patvirtinimas.

 Pranešėja – A. Sorokienė. Pažymi, kad savivaldybės administracija, vertindama pokyčius dėl didėjančio poreikio naudotis sporto bazėmis ir, atsižvelgdama į tai, kad sporto infrastruktūros nėra užtektinai visų sporto organizacijų lūkesčių įgyvendinimui, siekia pakeisti bazių naudojimo tvarkos aprašą bei numatyti visiems taikytinus kriterijus suvienodintomis sąlygomis.

 Primena, kad šiuo metu galiojančio aprašo pokyčius įtakojo ir nauji sporto įstatymo pakeitimai, atlikto vidaus audito išvados, kad būtų užtikrintos visiems konkurencingos sąlygos bei atlikta sporto infrastruktūros vystymo Klaipėdos mieste galimybių studija, kurioje akcentuotina vartotojų, sportuojančiųjų bei sporto bazių užimtumo poreikiai, kurie ženkliai didesni nei mieste esama sporto infrastruktūros. Pažymi, kad esminiai tvarkos aprašo pakeitimai: papildytos, patobulintos ar naujai apibrėžtos sąvokos, atnaujinti teisės aktų pakeitimai bei numatyti nauji vertinimo kriterijai, kuriais vadovaujantis bus suteikiama pirmumo teisė nustatyta eilės tvarka naudotis sporto bazių suteikimo paslaugomis.

 R. Taraškevičius teigia, kad Klaipėdos miesto biudžetinių sporto įstaigų sporto bazių paslaugų teikimo ir naudojimo tvarkos aprašo (toliau – Aprašas) II skyriaus 11 punkto formuluotės yra neaiškios. R. Taraškevičius mano, kad reikėtų pagalvoti (Aprašo 19 punktas) apie tai, kad visos lėšos galėtų eiti į savivaldybės biudžetą, o sporto bazių išlaikymui būtų skiriamos tikslinės lėšos.

 A. Vaitkus sako, kad nei sprendimo projekte, nei aiškinamajame rašte nieko nerašoma apie galimybę jaunimui naudotis sporto bazėmis.

 A. Sorokienė teigia, kad apie tai pažymėta Aprašo 10.3 punkte.

 A. Sorokienė atsako į komiteto narių klausimus.

 R. Taraškevičius sako, jei Aprašo formuluotės bus aiškios ir konkrečios, projektui pritars Tarybos posėdžio metu, o šiandien susilaikys nuo sprendimo priėmimo.

 NUTARTA. Pritarti pateiktam sprendimo projektui.

 BALSUOTA: už – 3 (A. Kaveckis, A. Barbšys, S. Budinas), prieš – 0, susilaiko – 3 (R. Taraškevičius, A. Vaitkus, E. Andrejeva).

 Pirmininkas balsuoja „už“ sprendimo projektą.

Posėdžio pirmininkas Aidas Kaveckis

Posėdžio sekretorė Lietutė Demidova